CELEX: 32022D0461
Language: sl
Date: 2022-03-15 00:00:00
Title: Izvedbeni sklep Komisije (EU) 2022/461 z dne 15. marca 2022 o spremembi Izvedbenega sklepa (EU) 2019/570 glede prevoznih in logističnih zmogljivosti rescEU (notificirano pod dokumentarno številko C(2022) 1685) (Besedilo velja za EGP)

22.3.2022   
               
               
                  SL
               
               
                  Uradni list Evropske unije
               
               
                  L 93/193
               
            
         IZVEDBENI SKLEP KOMISIJE (EU) 2022/461
         z dne 15. marca 2022
         o spremembi Izvedbenega sklepa (EU) 2019/570 glede prevoznih in logističnih zmogljivosti rescEU
         
            
               (notificirano pod dokumentarno številko C(2022) 1685)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Sklepa št. 1313/2013/EU Evropskega parlamenta in Sveta z dne 17. decembra 2013 o mehanizmu Unije na področju civilne zaščite (1) in zlasti člena 32(1), točka (g), Sklepa,
         ob upoštevanju naslednjega:
         
                     (1)
                  
                  
                     Sklep št. 1313/2013/EU določa pravni okvir rescEU. rescEU je rezerva zmogljivosti na ravni Unije, ki je namenjena zagotavljanju pomoči v izrednih razmerah, v katerih celotne obstoječe zmogljivosti na nacionalni ravni in tiste, ki so jih države članice namenile evropskemu naboru civilne zaščite, ne morejo zagotoviti učinkovitega odziva na naravne nesreče in nesreče, ki jih povzroči človek.
                  
               
                     (2)
                  
                  
                     Mehanizem Unije na področju civilne zaščite (v nadaljnjem besedilu: mehanizem Unije) je bil nedavno okrepljen z Uredbo (EU) 2021/836 Evropskega parlamenta in Svata (2) o spremembi Sklepa št. 1313/2013/EU. Namen spremembe je odpraviti omejitve mehanizma Unije, ki so se pojavile med pandemijo COVID-19, in bolje podpreti države članice, kadar jih hkrati prizadenejo iste ali različne izredne razmere ali nesreče.
                  
               
                     (3)
                  
                  
                     V številnih odzivnih operacijah mehanizma Unije so bile v zadnjih letih kot izziv opredeljene prevozne in logistične dejavnosti. V zadnjem času se je potreba po večji strateški učinkovitosti na tem področju pokazala med izbruhom in v začetnih fazah pandemije COVID-19, zlasti kar zadeva prevoz medicinske opreme, osebja in pacientov. Nezadostnost prevoznih in logističnih virov je bila opredeljena kot ključna ovira za zmožnost držav članic, da zagotovijo ali prejmejo pomoč.
                  
               
                     (4)
                  
                  
                     V skladu s tem sta bila na podlagi člena 12(2) Sklepa št. 1313/2013/EU prevoz in logistika določena kot prednostni področji za razvoj zmogljivosti rescEU, ki dopolnjujeta gašenje gozdnih požarov iz zraka, nujno medicinsko pomoč ter kemične, biološke, radiološke in jedrske nesreče (KBRJ).
                  
               
                     (5)
                  
                  
                     Glavne naloge prevozne in logistične zmogljivosti v okviru rescEU bi morale biti zagotavljanje prevoznih in z njimi povezanih logističnih storitev za osebe (vključno s pacienti ali skupinami, vključenimi v odzivne operacije), materiala ali opreme ali kombinacije navedenega.
                  
               
                     (6)
                  
                  
                     Po posvetovanjih z državami članicami je bilo ugotovljeno, da bi lahko bile prevozne in logistične zmogljivosti poleg že opredeljenih zračnih zmogljivosti rescEU večnamenske.
                  
               
                     (7)
                  
                  
                     Na podlagi člena 12(4) Sklepa št. 1313/2013/EU se zahteve glede kakovosti za odzivne zmogljivosti, ki so del rescEU, določijo v posvetovanju z državami članicami.
                  
               
                     (8)
                  
                  
                     Prevozne in logistične zmogljivosti bi bilo treba vzpostaviti za odzivanje na tveganja z majhno verjetnostjo, vendar hudimi posledicami, v skladu s kategorijami iz člena 3d Izvedbenega sklepa Komisije (EU) 2019/570 (3) in po posvetovanju z državami članicami.
                  
               
                     (9)
                  
                  
                     Izvedbeni sklep (EU) 2019/570 bi bilo zato treba ustrezno spremeniti.
                  
               
                     (10)
                  
                  
                     Ukrepi, določeni v tem sklepu, so v skladu z mnenjem odbora iz člena 33(1) Sklepa št. 1313/2013/EU –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2019/570 se spremeni:
            
                        (1)
                     
                     
                        člen 2 se spremeni:
                        
                                    (a)
                                 
                                 
                                    odstavek 1 se spremeni:
                                    
                                                (i)
                                             
                                             
                                                šesta alinea se nadomesti z naslednjim:
                                                
                                                            „—
                                                         
                                                         
                                                            zmogljivosti za zatočišče“;
                                                         
                                                      
                                          
                                                (ii)
                                             
                                             
                                                doda se naslednja sedma alinea:
                                                
                                                            „—
                                                         
                                                         
                                                            prevozne in logistične zmogljivosti.“;
                                                         
                                                      
                                          
                              
                                    (b)
                                 
                                 
                                    odstavek 2 se spremeni:
                                    
                                                (i)
                                             
                                             
                                                točka (i) se nadomesti z naslednjim:
                                                
                                                            „(i)
                                                         
                                                         
                                                            zmogljivosti za začasno zatočišče;“
                                                         
                                                      
                                          
                                                (ii)
                                             
                                             
                                                doda se naslednja točka (j):
                                                
                                                            „(j)
                                                         
                                                         
                                                            prevozne in logistične zmogljivosti.“
                                                         
                                                      
                                          
                              
                  
                        (2)
                     
                     
                        člen 3a se nadomesti z naslednjim:
                        
                           „Člen 3a
                           Upravičeni stroški zmogljivosti rescEU za medicinsko evakuacijo po zraku, zmogljivosti ekipe za nujno medicinsko pomoč tipa 2 in tipa 3, zmogljivosti ustvarjanja zalog medicinske opreme, zmogljivosti za dekontaminacijo KBRJ in zmogljivosti ustvarjanja zalog na področju KBRJ varnosti, zmogljivosti za začasno zatočišče ter prevozne in logistične zmogljivosti
                           Pri izračunu skupnih upravičenih stroškov zmogljivosti rescEU se upoštevajo vse kategorije stroškov iz Priloge Ia k Sklepu št. 1313/2013/EU.“
                        
                     
                  
                        (3)
                     
                     
                        V členu 3e se odstavka 3 in 4 nadomestita z naslednjim:
                        
                           „3.   Zmogljivosti rescEU iz točk (c) do (j) člena 2(2) se vzpostavijo z namenom obvladovanja tveganj z majhno verjetnostjo, vendar hudimi posledicami.
                        
                        
                           4.   Kadar se zmogljivosti rescEU iz točk (c) do (j) člena 2(2) uporabijo v okviru mehanizma Unije, finančna pomoč Unije na podlagi člena 23(4b) Sklepa št. 1313/2013/EU krije 100 % operativnih stroškov.“
                        
                     
                  
                        (4)
                     
                     
                        Priloga se spremeni v skladu s Prilogo k temu sklepu.
                     
                  
         
            Člen 2
            Ta sklep je naslovljen na države članice.
         
         
            V Bruslju, 15. marca 2022
            
               
                  Za Komisijo
               
               Janez LENARČIČ
               
                  član Komisije
               
            
         
         
            (1)  UL L 347, 20.12.2013, str. 924.
         
            (2)  Uredba (EU) 2021/836 Evropskega parlamenta in Sveta z dne 20. maja 2021 o spremembi Sklepa št. 1313/2013/EU o mehanizmu Unije na področju civilne zaščite (UL L 185, 26.5.2021, str. 1).
         
            (3)  Izvedbeni sklep Komisije (EU) 2019/570 z dne 8. aprila 2019 o določitvi pravil za izvajanje Sklepa št. 1313/2013/EU Evropskega parlamenta in Sveta v zvezi z zmogljivostmi rescEU in o spremembi Izvedbenega sklepa Komisije 2014/762/EU (UL L 99, 10.4.2019, str. 41).
      
      
         
            PRILOGA
            V Prilogi k Izvedbenemu sklepu (EU) 2019/570 se doda naslednji oddelek 10:
            
               
                           „10.
                        
                        
                           
                              Prevozne in logistične zmogljivosti
                           
                           
                                       
                                                    
                                                
                                                
                                                   Naloge
                                                
                                             
                                    
                                       
                                                   —
                                                
                                                
                                                   Zagotavljanje prevoznih in z njimi povezanih logističnih storitev za osebe, vključno s pacienti ali skupinami, vključenimi v odzivne operacije, materiala ali opreme ali kombinacije navedenega.
                                                
                                             
                                                   —
                                                
                                                
                                                   Vključijo se lahko naloge, opisane v oddelkih 1, 2, 3 in 4.
                                                
                                             
                                 
                                       
                                                    
                                                
                                                
                                                   Zmogljivosti
                                                
                                             
                                    
                                       
                                                   —
                                                
                                                
                                                   Pri letalih zmogljivost prevoza najmanj 35 oseb ali prevoza najmanj 7 ton materiala ali obojega.
                                                
                                             
                                                   —
                                                
                                                
                                                   Sposobnost letenja podnevi in ponoči.
                                                
                                             
                                                   —
                                                
                                                
                                                   Sposobnost zagotavljanja ustreznih logističnih podpornih funkcij (kot je natovarjanje/raztovarjanje materiala).
                                                
                                             
                                                   —
                                                
                                                
                                                   Sposobnost delovanja, kadar je to potrebno, v operativno zahtevnih okoliščinah (1).
                                                
                                             
                                                   —
                                                
                                                
                                                   Sposobnost zagotavljanja, kadar je to potrebno, prevoza in vodenja logistike za posebno blago (2) v skladu z ustreznimi mednarodnimi standardi.
                                                
                                             
                                 
                                       
                                                    
                                                
                                                
                                                   Glavne komponente
                                                
                                             
                                    
                                       
                                                   —
                                                
                                                
                                                   Posadka, prilagojena opravljenim nalogam in časovnemu okviru operacij.
                                                
                                             
                                                   —
                                                
                                                
                                                   Tehnično osebje, ki je ustrezno opremljeno in usposobljeno za izvajanje raznih zgoraj opredeljenih nalog.
                                                
                                             
                                                   —
                                                
                                                
                                                   Ustrezna komunikacijska oprema (kot je komunikacija zrak-zrak in zrak-zemlja za zračne zmogljivosti).
                                                
                                             
                                                   —
                                                
                                                
                                                   Integrirani modul za logistične operacije, kot sta natovarjanje/raztovarjanje.
                                                
                                             
                                 
                                       
                                                    
                                                
                                                
                                                   Samozadostnost
                                                
                                             
                                    
                                       
                                                   —
                                                
                                                
                                                   Skladiščenje in vzdrževanje različne opreme zmogljivosti.
                                                
                                             
                                                   —
                                                
                                                
                                                   Oprema za komunikacijo z relevantnimi partnerji, zlasti tistimi, ki so odgovorni za usklajevanje na terenu.
                                                
                                             
                                 
                                       
                                                    
                                                
                                                
                                                   Napotitev
                                                
                                             
                                    
                                       
                                                   —
                                                
                                                
                                                   Razpoložljivo za odhod oziroma odpremo v največ 12 urah po sprejetju ponudbe.
                                                
                                             
                                                   —
                                                
                                                
                                                   Pri letalih sposobnost letenja najmanj 2 000  morskih milj (3 700  km) s 5 tonami koristnega tovora brez oskrbe z gorivom.
                                                
                                             
                                 
                     
            
               (1)  Pri zračnih zmogljivostih lahko take okoliščine zajemajo okoliščine, v katerih steze za vzlet ali pristanek niso na voljo oziroma so kratke ali poškodovane.
            
               (2)  Kot so nevarno blago, medicinska oprema, logistika hladnih verig za prevoz cepiv itd.“